
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 178 


22 Φεβρουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 

Αθλητικού Κέντρου Δήμου Ηρακλείου Αττικής. 1 

Σύσταση Νομικού Προσώπου στο Δήμο Παλλήνης Αττι¬ 
κής με την επωνυμία «ΚΕΝΤΡΟ ΠΡΟΣΧΟΛΙΚΗΣ ΑΓΩ¬ 
ΓΗΣ ΔΗΜΟΥ ΠΑΛΛΗΝΗΣ ΑΤΤΙΚΗΣ», προερχόμενου 
εκ της συγχωνεύσεως του «Δημοτικού Βρεφονηπια¬ 
κού Σταθμού Παλλήνης» και του «Δημοτικού Παιδικού 


Σταθμού Παλλήνης». 2 

Σύσταση στο Δήμο Αγρίνιου Δημοτικής Επιχείρησης με 
την επωνυμία «Δημοτική Επιχείρηση Ίδρυσης και Εκ¬ 
μετάλλευσης Δημοσίας Χρήσης Σταθμού Αυτοκινή¬ 
των». 3 

Διορισμός μελών Διοικητικής Επιτροπής Στρατιωτικών 
Επιτάξεων (ΔΕΣΕ) Ν. Φθιώτιδας. 4 


ΑΠΟΦΑΣΕΙ Σ 

Αριθ. 56023/2000 (1) 

Έγκριση του Οργανισμού Εσωτερικής Υπηρεσίας του Αθλη¬ 
τικού Κέντρου Δήμου Ηρακλείου Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12του Ν. 1188/81, όπως τροπο¬ 
ποιήθηκαν με τις όμοιες του άρθρου 8 παρ. 5του Ν. 2307/95. 

2. Τις διατάξειςτου άρθρου 8του Ν. 2503/97. 

3. Την 373/00 απόφαση του Δημοτικού Συμβουλίου του Δή¬ 
μου Ηρακλείου Αττικής με την οποία εκφράζει τη σύμφωνη 
γνώμη του για την 33/10.11.00 απόφαση του Διοικητικού Συμ¬ 
βουλίου του Αθλητικού Κέντρου Δήμου Ηρακλείου Αττικής. 

4. Τη σύμφωνη γνωμοδότηση του Υπηρεσιακού Συμβουλίου 
που διατυπώθηκε στο 17/14.12.00 πρακτικό του, αποφασίζουμε: 

Εγκρίνουμε την 33/10.11.00 απόφαση του Διοικητικού Συμ¬ 
βουλίου του Αθλητικού Κέντρου Δήμου Ηρακλείου περί ψηφί- 
σεωςτου Οργανισμού Εσωτερικής Υπηρεσίας αυτού ως εξής: 

ΟΡΓΑΝΙΣΜΟΣ ΤΟΥ ΑΘΛΗΤΙΚΟΥ ΚΕΝΤΡΟΥ 
ΔΗΜΟΥ ΗΡΑΚΛΕΙΟΥ Ν.Π.Δ.Δ. 

ΑΡΘΡΟ Ιο 

Σκοπός : Οι σκοποί του αθλητικού χώρου είναι: 


1. Να παράσχει τη δυνατότητα σ' όλους να συμμετέχουν σε 
Αθλητικές δραστηριότητες που ταιριάζουν στα ενδιαφέρο¬ 
ντα και τις δυνατότητές τους. 

2. Η ανάπτυξη του αθλητισμού πάνω στα πλαίσια που κα¬ 
θορίζει η εκάστοτε Δημοτική πολιτική. 

3. Η ψυχαγωγία και η αναβάθμιση του πολιτιστικού επιπέ¬ 
δου κύρια του Ηρακλειώτικου λαού. 

Ειδικότερα να μεριμνά για: 

1. Τη συντήρηση των εγκαταστάσεων και των μέσων που 
έχει στη διάθεσή του. 

2. Την αποδοτικότερη και οικονομικότερη λειτουργία του. 

3. Τον εφοδιασμό του με τα κατάλληλα μέσα και όργανα. 

4. Την καλλιέργεια και ανάπτυξη του αθλητικού πνεύματος, 
της ομαδικότητας και της ευγενούς άμιλλας. 

5. Την εκπόνηση και υλοποίηση αθλητικών, ψυχαγωγικών 
και πολιτιστικών προγραμμάτων που συντελούν στην επίτευ¬ 
ξη του σκοπού του. 

6. Την παροχή διευκολύνσεων σε ιδιαιτέρων ικανοτήτων 
άτομα στα πλαίσια της αποστολής του. 

ΑΡΘΡΟ 2ο 

ΔΙΟΙΚΗΣΗ 

1. Το Αθλητικό Κέντρο Δήμου Ηρακλείου Αττικής, διοικείται 
από συλλογικό όργανο που ονομάζεται ΔΙΟΙΚΗΤΙΚΟ ΣΥΜ¬ 
ΒΟΥΛΙΟ (Δ.Σ.) και που αποτελείται από 11 μέλη. 

2. Το Δ.Σ. ορίζεται με απόφαση του Δημοτικού Συμβουλίου 
με την ίδια απόφαση ορίζονται ονομαστικά ο Πρόεδρος, ο 
Αντιπρόεδρος, ο Γραμματέας, ο Ταμίας, ο Έφορος. 

3. Η διάρκεια της θητείας του Δ.Σ. είναι δύο (2) χρόνια, μπο¬ 
ρεί όμως όλο το Δ.Σ. ή ορισμένα μέλη του να αντικαταστα- 
θούν νωρίτερα με απόφαση του Δημοτικού Συμβουλίου. Σε 
περίπτωση αντικατάστασης μελών, η θητεία των νέων μελών 
διαρκεί μέχρι τη λήξη της θητείας του Δ.Σ.. 

4. Στα μέλη του Δ.Σ. εκτός από τα γενικά και ειδικά καθήκο¬ 
ντα, που προβλέπονται από τον παρόντα οργανισμό, το Δ.Σ. 
με απόφασή του μπορεί να αναθέσει σε αυτά την εποπτεία 
κάποιου τομέα δραστηριότητας. 

ΑΡΘΡΟ 3ο 

ΑΡΜΟΔΙΟΤΗΤΕΣ ΤΟΥ Δ.Σ. 

1. Το Δ.Σ. ασκεί όλες τις αρμοδιότητες που προβλέπονται 
από ισχύουσες διατάξεις για τα Ν.Π.Δ.Δ. και αφορούν θέμα¬ 
τα διοίκησης και διαχείρισης του ΑΘΛΗΤΙΚΟΥ ΚΕΝΤΡΟΥ ΔΗ¬ 
ΜΟΥ ΗΡΑΚΛΕΙΟΥ ΑΤΤΙΚΗΣ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Το Δ.Σ. με απόφασή του μπορεί να εκχωρεί αρμοδιότη¬ 
τες στον Διευθυντή του Νομικού Προσώπου ΑΘΛΗΤΙΚΟ ΚΕ¬ 
ΝΤΡΟ ΔΗΜΟΥ ΗΡΑΚΛΕΙΟΥ ΑΤΤΙΚΗΣ. 

3. Προσλήψεις, απολύσεις και δαπάνες πραγματοποιού¬ 
νται σύμφωνα με τις ισχύουσες διατάξεις και με απόφαση 
του Δ.Σ. που εγκρίνεται από το Δημοτικό Συμβούλιο. 

4. Το Δ.Σ. με απόφασή του καθορίζει τον χρόνο καιτοντρό- 
πο λειτουργίας του οργάνου. 

5. Το Δ.Σ. με απόφασή του εισηγείται την έκδοση απόφα¬ 
σης του Δημοτικού Συμβουλίου για τον καθορισμό του αντι¬ 
τίμου εισόδου, χρήσης των εγκαταστάσεων και των οργάνων 
του Αθλητικού Κέντρου. 

6. Το Δ.Σ. με απόφασή του έχει το δικαίωμα να απαγορεύει 
την είσοδο και τη χρήση των εγκαταστάσεων και των οργά¬ 
νων σε άτομα ή σε ομάδες ατόμων, για λόγους ανάρμοστης 
συμπεριφοράς και μη συμμόρφωσης με τον κανονισμό λει¬ 
τουργίας τους. 

7. Το Δ.Σ. με απόφασή του καταλογίζει κάθε βλάβη, φθο¬ 
ρά ή απώλεια στις εγκαταστάσεις, τα μέσα και τα υλικά των 
χώρων άθλησης και από φιλοξενούμενους, σε βάρος δε 
των υπαιτίων τους υποχρεώνει σε πλήρη αποκατάσταση ή 
αντικατάσταση ή καταβολή του αντίτιμου της ζημιάς σε λο¬ 
γικό χρόνο, καθορίζοντας και την απαιτούμενη διαδικασία. 

8. Εξετάζει ευνοϊκά αιτή ματα των τοπικών Σωματείων για τη 
διάθεση των εγκαταστάσεων για αθλητικές, ψυχαγωγικές και 
πολιτιστικές εκδηλώσεις ή και συνεργάζεται μαζίτους καιτην 
από κοινού πραγμάτωσή τους. 

9. Εγκρίνει με απόφασή του τον τρόπο χρήσης κάθε εγκα¬ 
τάστασης μετά από εισήγηση των αρμόδιων οργάνων της. 

ΑΡΘΡΟ 4ο 

ΛΕΙΤΟΥΡΓΙΑ ΤΟΥ Δ.Σ. 

1. Το Δ.Σ. διοικεί και διαχειρίζεται το ΑΘΛΗΤΙΚΟ ΚΕΝΤΡΟ 
Ν.Π.Δ.Δ. σύμφωνα με τις διατάξεις για τα Ν.Π.Δ.Δ., τις εντο¬ 
λές και οδηγίες του Δημοτικού Συμβουλίου καιτις αποφάσεις 
του που παίρνονται σε τακτικές και έκτακτες συνεδριάσεις. 

2. Οι τακτικές συνεδριάσεις πραγματοποιούνται τουλάχι¬ 
στον κάθε δεκαπέντε (15) ημέρες, ύστερα από πρόσκληση 
του Προέδρου που κοινοποιείται τουλάχιστον πέντε (5) ημέ¬ 
ρες πριν από τη συνεδρίαση με τη φροντίδα του Γραμματέα. 
Έκτακτες συνεδριάσεις πραγματοποιούνται κάθε φορά που 
κρίνεται σκόπιμο από τον Πρόεδρο ή το ζητούν τουλάχιστον 
το 1/3των μελώντουΔ.Σ. με θέματα καθορισμένα. Στηνπρό- 
σκληση για συνεδρίαση τακτική ή έκτακτη αναφέρεται ο τό¬ 
πος, ο χρόνος και τα θέματα. 

3. Για να συνεδριάσει το Δ.Σ. χρειάζεται απαρτία, δηλαδή, 
την παρουσία των μισών μελών συν ένα και μεταξύ τους τον 
Πρόεδρο ή τον Αντιπρόεδρο. 

4. Οι αποφάσεις του Δ.Σ. παίρνονται με απόλυτη πλειοψη- 
φία. Σε περίπτωση ισοψηφίας υπερισχύει η ψήφος του Προ¬ 
έδρου. Η ψηφοφορία είναι φανερή, πλην επί προσωπικών θε¬ 
μάτων. 

5. Ο Γραμματέας τηρεί περιληπτικές σημειώσεις των πρα¬ 
κτικών της συνεδρίασης (θέμα, εισήγηση, συζήτηση, απόφα¬ 
ση και τυχόν σοβαρή διαφωνία, όταν ζητηθεί), που τις μονο- 
γράφουν τα παρόντα μέλη μετά τη λήξη της συνεδρίασης. 

Τα πρακτικά καθαρογράφονται κανονικά αναπτυγμένα και 
μονογράφονται από τους παρόντες, με ευθύνη του Γ ραμμα¬ 
τέα, σε τρεις (3) μέρες από την συνεδρίαση, ή στην επόμενη 
συνεδρίαση του Δ.Σ. 

6. Αυτούσιο το περιεχόμενο του καθαρογραμμένου πρα¬ 
κτικού καταχωρείται σε ειδικό βιβλίο πρακτικών, που σε κάθε 
σελίδα του μονογράφουν οι παρόντες στην συνεδρίαση και 
στο τέλος υπογράφει ο Πρόεδρος. 


7. Οι αποφάσεις του Δ.Σ. είναι εκτελεστές ύστερα από την 
καθαρογραφή και μονογράφηση των πρακτικών και σε εξαι¬ 
ρετικές περιπτώσεις αμέσως μετά τη συνεδρίαση με την μο¬ 
νογράφηση των περιληπτικών πρακτικών. 

8. Οι αποφάσεις του Δ.Σ. εκτελούνται με ευθύνη και μέρι¬ 
μνα του Δ/ντή του ΑΘΛΗΤΙΚΟΥ ΚΕΝΤΡΟΥ ή από πρόσωπο 
που ορίζει το Δ.Σ. 

9. Τα επίσημα έγγραφα σφραγίζονται με τη σφραγίδα του 
ΑΘΛΗΤΙΚΟΥ ΚΕΝΤΡΟΥ Ν.Π.Δ.Δ. που φυλάσσεται με ευθύνη 
του Γ ραμματέα. 

10. Αν κάποιος από τα μέλη του Δ.Σ. απουσιάσει αδικαιο¬ 
λόγητα τρεις (3) συνεχείς τακτικές συνεδριάσεις ή σε τέσσε¬ 
ρις (4) σε διάστημα τριών (3) μηνών, το Δ.Σ. εισηγείται στο 
ΔΗΜΟΤΙΚΟ ΣΥΜΒΟΥΛΙΟ την αντικατάστασή του. 

ΑΡΘΡΟ 5ο 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΤΩΝ ΜΕΛΩΝ 
ΤΟΥ Δ.Σ. 

Α' Πρόεδροςτου Δ.Σ. του ΑΘΛΗΤΙΚΟΥ ΚΕΝΤΡΟΥ Ν.Π.Δ.Δ. 

1. Συγκαλεί και διευθύνει τις τακτικές και έκτακτες συνε¬ 
δριάσεις του Δ.Σ. 

2. Καταρτίζει μαζί με το Γ ραμματέα την ημερήσια διάταξη 
κάθε συνεδρίασης. 

3. Υπογράφει μαζί με τον Ταμία του Δ.Σ. όλα τα διπλότυπα ει¬ 
σπράξεων και όλεςτις εξοφλητικές αποδείξεις, τιμολόγια, εντάλ¬ 
ματα πληρωμής, κ.τ.λ„ του ΑΘΛΗΤΙΚΟΥ ΚΕΝΤΡΟΥ Ν.Π.Δ.Δ.. 

4. Υπογράφει μαζί με το Γ ραμματέα του Δ.Σ. άλατα έγγρα¬ 
φα που απευθύνονται στις διάφορες Αρχές, Υπηρεσίες, Ορ¬ 
γανισμούς, κ.τ.λ.. 

Εγκρίνει μαζί με το Γραμματέα και τον Ταμία του Δ.Σ. το 
σχέδιο του ετήσιου Προϋπολογισμού Εσόδων και Εξόδων 
του ΑΘΛΗΤΙΚΟΥ ΚΕΝΤΡΟΥ Ν.Π.Δ.Δ., με μέριμνα και ευθύνη 
του υπεύθυνου των Οικονομικών Υπηρεσιών του ΑΘΛΗΤΙ¬ 
ΚΟΥ ΚΕΝΤΡΟΥ Ν.Π.Δ.Δ. και τον θέτει υπόψη του Δ.Σ. για ψή¬ 
φιση. 

5. Εισηγείται μαζί με το Γ ραμματέα και τον Ταμία τον ετή¬ 
σιο απολογισμό και τον θέτει υπόψη του Δ.Σ. για ψήφιση. 

6. 0 Πρόεδρος εκπροσωπείτο Ν.Π.Δ.Δ. ενώπιον κάθε Δι¬ 
καστικής Αρχής. 

Β' Αντιπρόεδρος του Δ.Σ. του ΑΘΛΗΤΙΚΟΥ ΚΕΝΤΡΟΥ 
Ν.Π.Δ.Δ. 

Ο Αντιπρόεδρος του Δ.Σ. του ΑΘΛΗΤΙΚΟΥ ΚΕΝΤΡΟΥ 
Ν.Π.Δ.Δ. αναπληρώνει τον Πρόεδρο στα καθήκοντάτου κά¬ 
θε φορά που απουσιάζει ή κωλύεται. 

Γ Γραμματέας του Δ.Σ. του ΑΘΛΗΤΙΚΟΥ ΚΕΝΤΡΟΥ 
Ν.Π.Δ.Δ. 

Ο Γ ραμματέας του Δ.Σ. έχει τα παρακάτω καθήκοντα και 
αρμοδιότητες: 

1. Έχει τη μέριμνα καιτην ευθύνη για τη σωστή λειτουργία 
του Πρωτοκόλλου, της Γραμματείας καιτου Αρχείου του Δ.Σ. 
του ΑΘΛΗΤΙΚΟΥ ΚΕΝΤΡΟΥ Ν.Π.Δ.Δ.. 

2. Ελέγχει την εισερχόμενη στο ΑΘΛΗΤΙΚΟ ΚΕΝΤΡΟ αλλη¬ 
λογραφία και προωθεί μέχριτον Π ρόεδρο, τα έγγραφα γιατα 
οποία κρίνει ότι πρέπει να λάβει γνώση. 

3. Κυρώνει με την υπογραφή του τα αντίγραφα των απο¬ 
φάσεων του Δ.Σ. και των πρωτότυπων επίσημων εγγράφων 
του Αρχείου του Δ.Σ. καιτου Νομικού Προσώπου «ΑΘΛΗΤΙ¬ 
ΚΟ ΚΕΝΤΡΟ» γενικά. 

4. Θέτει υπόψη του Προέδρου του Δ.Σ. τα θέματα και με εντο¬ 
λή του καταρτίζει την ημερήσια διάταξη κάθε συνεδρίασης. 

5. Μεριμνά για την έγκαιρη αποστολή στα μέλη του Δ.Σ. της 
πρόσκλησης σε τακτική ή έκτακτη συνεδρίαση. 

6. Μεριμνά και ευθύνεται για την εγγραφή των πρακτικών 
στο βιβλίο Πρακτικών και την υπογραφή τους από τον Πρόε¬ 
δρο και τα μέλη του Δ.Σ. 

7. Μεριμνά και ευθύνεται για την προώθηση της αλληλο¬ 
γραφίας του ΑΘΛΗΤΙΚΟΥ ΚΕΝΤΡΟΥ. 

8. Έχει τα εντάλματα πληρωμής και τα συνυπογράφει με 
τον Πρόεδρο. 

9. Συνυπογράφει με τον Πρόεδρο την εξερχόμενη αλληλο¬ 
γραφία. 

10. Συνυπογράφει με τον Πρόεδρο καιτονΤαμίατο σχέδιο 
του ετήσιου Προϋπολογισμού. 

11. Συνυπογράφει με τον Πρόεδρο και τον Ταμία τον Ετή¬ 
σιο απολογισμό. 

12. Φροντίζει για την έκδοση ενταλμάτων εισπράξεων και 
πληρωμής. 

Δ' Ταμίας του Δ.Σ. του ΑΘΛΗΤΙΚΟΥ ΚΕΝΤΡΟΥ Ν.Π.Δ.Δ. 

Ο Ταμίας του Δ.Σ. έχει τα παρακάτω καθήκοντα και αρμο¬ 
διότητες: 

1. Συνυπογράφει με τον Πρόεδρο τα διπλότυπα είσπραξης 
και τις εξοφλητικές αποδείξεις, τιμολόγια, εντάλματα πλη¬ 
ρωμής, κ.τ.λ.. 

2. Μεριμνά για την έγκαιρη είσπραξη εσόδων και δικαιωμά¬ 
των του ΑΘΛΗΤΙΚΟΥ ΚΕΝΤΡΟΥ Ν.Π.Δ.Δ. από τις υπηρεσίες 
που προσφέρει. 

3. Μεριμνά για τη σωστή, ανελλιπή και έγκαιρη τήρηση των 
λογιστικών βιβλίωντου ΑΘΛΗΤΙΚΟΥ ΚΕΝΤΡΟΥ. 

4. Συνυπογράφει με τον Πρόεδρο και τον Γραμματέα του 
Δ.Σ. τον ετήσιο απολογισμό του ΑΘΛΗΤΙΚΟΥ ΚΕΝΤΡΟΥ. 

5. Μεριμνά γιατην έγκαιρη και σύμφωνα μετις οδηγίεςτου ΔΗ¬ 
ΜΟΤΙΚΟΥ ΣΥΜΒΟΥΛΙΟΥ κατάρτιση του Σχεδίου Ετήσιου Προϋ¬ 
πολογισμού πουτο συνυπογράφει μετον Πρόεδρο και τον Γ ραμ¬ 
ματέα του Δ.Σ. και συντάσσει την εισηγητική έκθεση για την συ¬ 
ζήτηση και ψήφισή του από το Δ.Σ. του ΑΘΛΗΤΙΚΟΥ ΚΕΝΤΡΟΥ. 

6. Μεριμνά για την εξόφληση των χρηματικών ενταλμάτων 
από το Ταμείο του ΔΗΜΟΥ. 

7. Μεριμνά και εποπτεύει την κατάθεση σε Τράπεζα των 
χρημάτων που εισπράτονται για λογαριασμό του ΝΟΜΙΚΟΥ 
ΠΡΟΣΩΠΟΥ. 

8. Συνυπογράφει με τον Πρόεδρο τις επιταγές για ανάλη¬ 
ψη χρημάτων. 

9. Γενικά εποπτεύει για τη σωστή λειτουργία των Οικονομι¬ 
κών υπηρεσιών του ΑΘΛΗΤΙΚΟΥ ΚΕΝΤΡΟΥ Ν.Π.Δ.Δ. 

Έ Έφορος του Δ.Σ. του ΑΘΛΗΤΙΚΟΥ ΚΕΝΤΡΟΥ Ν.Π.Δ.Δ. 

Ο Έφορος του Δ.Σ. έχει τα παρακάτω καθήκοντα και αρ¬ 
μοδιότητες: 

1. Εποπτεύει για τη σωστή λειτουργία τους το αθλητικό και 
πολιτιστικό - ψυχαγωγικό τμήμα του ΑΘΛΗΤΙΚΟΥ ΚΕΝΤΡΟΥ. 

2. Επιμελείται για τη διατήρηση των εγκαταστάσεων, των 
μέσων και του υλικού του ΑΘΛΗΤΙΚΟΥ ΚΕΝΤΡΟΥ σε καλή κα¬ 
τάσταση και κανονική χρήση. 

3. Επιμελείται την επισκευή των εγκαταστάσεων, των μέ¬ 
σων και του υλικού. 

4. Επιμελείται την αντικατάσταση μέσων και υλικών που 
κρίνονται ακατάλληλα και μη επισκευάσιμα. 

5. Επιμελείται την αποδοτική και ομαλή λειτουργία του 
ΑΘΛΗΤΙΚΟΥ ΚΕΝΤΡΟΥ Ν.Π.Δ.Δ. 

6. Εκτελεί τα καθήκοντα του Προέδρου και του Αντιπροέ¬ 
δρου, όταν απουσιάζουν ή κωλύονται και οι δύο αυτοί. 

ΑΡΘΡΟ 6ο 

ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ ΤΗΣ ΓΡΑΜΜΑΤΕΙΑΣ 
ΤΟΥ Δ.Σ. 

Η γραμματεία του Δ.Σ. μεριμνά και ευθύνεται, σύμφωνα με 
οδηγίεςτου Προέδρου και Γ ραμματέα του Δ.Σ. για: 


1. Την τήρηση του Γενικού και Εμπιστευτικού Πρωτοκόλ¬ 
λου εισερχόμενων και εξερχόμενων εγγράφων και λοιπής αλ¬ 
ληλογραφίας που αφορά το Δ.Σ.. 

2. Την δακτυλογράφηση των εγγράφων του Δ.Σ.. 

3. Την παραλαβή της αλληλογραφίας που απευθύνεται 
στον Πρόεδρο και τα μέλη του Δ.Σ. και τη διεκπεραίωση της 
αλληλογραφίας αυτών. 

4. Την αρχειοθέτηση και φύλαξη των εγγράφων, εντύπωνκαι 
λοιπής αλληλογραφίας του Προέδρου και των μελώντου Δ.Σ. 

5. Κρατά σημειώσεις και ενημερώνει τον Πρόεδρο και τα 
μέλη του Δ.Σ. για διάφορα υπηρεσιακά θέματα, σύμφωνα με 
τις οδηγίες τους. 

ΑΡΘΡΟ 7ο 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ ΤΟΥ 
ΑΘΛΗΤΙΚΟΥ ΚΕΝΤΡΟΥ Ν.Π.Δ.Δ. 

Οι υπηρεσίες του ΑΘΛΗΤΙΚΟΥ ΚΕΝΤΡΟΥ διακρίνονται σε: 

1. Γραμματεία Επιτροπής Διοίκησης. 

2. Διεύθυνση Αθλητικοκοινωνικού Κέντρου. Σ’ αυτήν την 
υπηρεσία υπάγονται: 

α. Το Τμήμα Αθλητισμού και Ψυχαγωγικών και Πολιτιστι¬ 
κών εκδηλώσεων. 

β. Το Τμήμα Διοικητικών και Οικονομικών Υπηρεσιών. 

γ. Το Τμήμα Τεχνικών υπηρεσιών. 

ΑΡΘΡΟ 8ο 

ΣΥΝΘΕΣΕΙΣ ΥΠΗΡΕΣΙΩΝ ΚΑΙ ΤΜΗΜΑΤΩΝ ΤΟΥ 
ΑΘΛΗΤΙΚΟΥ ΚΕΝΤΡΟΥ Ν.Π.Δ.Δ. 

Α. ΔΙΕΥΘΥΝΣΗ ΑΘΛΗΤΙΚΟ-ΚΟΙΝΩΝΙΚΟΥ ΚΕΝΤΡΟΥ. 

1. Διευθυντής μία (1) θέση κλάδος ΠΕ 1, ΠΕ 11 με γνώσεις 
Οργάνωσης Διοίκησης Αθλητικών Χώρων, Ξένες γλώσσες, 
Διαφήμιση. 

2. Τμήμα Αθλητικών, Ψυχαγωγικών και Πολιτιστικών εκδη¬ 
λώσεων: 

- Τεχνικός Σύμβουλος μία (1) θέση κλάδος ΠΕ11 (υπεύθυ¬ 
νος προγραμμάτων και Κ.Φ.Α.). 

-Καθηγητές Φυσικής Αγωγής δέκα (10) θέσεις κλάδος ΠΕ 
11 έκτων οποίων ο ένας είναι υπεύθυνος γιατους Αθλητικούς 
χώρους στους οποίους αθλούνται δημότες του Ηρακλείου. 

-Πτυχιούχους Παιδαγωγικής Ακαδημίας μία (1) θέση κλά¬ 
δος ΠΕ 16. 

-Ιατρός μία (1) θέση κλάδος ΠΈ 15. 

-Φυσιοθεραπευτής μία (1) θέση κλάδος ΤΈ 10. 

-Υπάλληλος υποστήριξης μία (1) θέση κλάδος ΠΕ 1 ή ΔΕ 1. 

3. Τμήμα Διοικητικών και Οικονομικών υπηρεσιών: 

- Διοικητικοί Υπάλληλοι δώδεκα (12) θέσεις κλάδος ΔΕ 1. 

- Οικονομικοί Υπάλληλοι τρεις (3) θέσεις κλάδος ΠΕ Ι,ΤΕ 
17, ΔΕΙ. 

-Υπάλληλοι Υποστήριξης τέσσερις (4) θέσεις κλάδος ΔΕ 1. 

- Βοηθητικό Προσωπικό: 

Εργατοτεχνίτες γενικών καθηκόντων τέσσερις (4) θέσεις 
κλάδος ΥΕ 16. 

Καθαρίστριες έξι (6) θέσεις κλάδος ΥΕ 16. 

Φύλακες οκτώ (8) θέσεις κλάδος ΥΕ 16 . 

4. ΤμήμαΤεχνικών Υπηρεσιών: 

- Συντηρητής καυστήρων - Κολυμβητηρίων μία (1) θέση 
κλάδος ΔΕ 30. 

- Ηλεκτρολόγος μία (1) θέση κλάδος ΔΕ 24. 

- Υδραυλικός μία (1) θέση κλάδος ΔΕ 30. 

Β. ΓΡΑΜΜΑΤΕΙΑ ΕΠΙΤΡΟΠΗΣ ΔΙΟΙΚΗΣΗΣ. 

- Υπάλληλοι δύο (2) θέσεις κλάδος ΔΕ 1. 

Γ. ΘΕΣΕΙΣ ΕΠΟΧΙΑΚΟΥ ΠΡΟΣΩΠΙΚΟΥ 

- Εργάτες -Σιδεράδες - Κηπουροί δέκα (10) θέσεις κλάδος ΥΕ. 

ΑΡΘΡΟ 9. 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΔΙΕΥΘΥΝΤΗ 
ΤΟΥ ΑΘΛΗΤΙΚΟΥ ΚΕΝΤΡΟΥ 

Ο Διευθυντής του ΑΘΛΗΤΙΚΟΥ ΚΕΝΤΡΟΥ κατευθύνει και 
ελέγχει όλες της υπηρεσίες του Νομικού Προσώπου και συ¬ 
νεργάζεται μαζί τους γιατη σύννομη και εύρυθμη λειτουργία 
τους. 

Ειδικότερα : Ο Διευθυντής του ΑΘΛΗΤΙΚΟΥ ΚΕΝΤΡΟΥ. 

1. Μεριμνά για την έγκαιρη και σωστή υλοποίηση των απο¬ 
φάσεων του Δ.Σ. 

2. Κατευθύνει και ελέγχει το προσωπικό του Νομικού Προ¬ 
σώπου για τη σωστή και αποδοτική λειτουργία του. 

3. Ευθύνεται για την πιστή Εφαρμογή του Κανονισμού Λει¬ 
τουργίας του ΑΘΛΗΤΙΚΟΥ ΚΕΝΤΡΟΥ. 

4. Ευθύνεται γενικά για την ομαλή λειτουργία, τάξη και κα¬ 
θαριότητα των χώρων άθλησηςτου ΑΘΛΗΤΙΚΟΥ ΚΕΝΤΡΟΥ. 

5. Εισηγείται στο Δ.Σ. κάθε μέτρο που κρίνει κατάλληλο για 
τη βελτίωση της ποιότητας των παρεχομένων υπηρεσιών σε 
συνδυασμό με την οικονομία. 

6. Εισηγείται στο Δ.Σ. τις αναγκαίες προσλήψεις προσωπι¬ 
κού καθώς και μετακινήσεις προσωπικού ανάλογα με τα προ¬ 
σόντα τούτη σύμβαση εργασίας και τις ανάγκες του Νομικού 
Προσώπου. 

7. Ασκεί κάθε αρμοδιότητα ή ενέργεια που του ανατίθεται 
από το Δ.Σ. του ΑΘΛΗΤΙΚΟΥ ΚΕΝΤΡΟΥ με απόφασή του. 

8. Χορηγεί κανονικές αναρρωτικές και ειδικές άδειες στο 
προσωπικό, σύμφωνα με τις Σχετικές διατάξεις. 

9. Εισηγείται στο Δ.Σ κάθε θέμα και μετέχει στις συνεδριά¬ 
σεις της χωρίς ψήφο. 

ΑΡΘΡΟ 10ο 

ΑΡΜΟΔΙΟΤΗΤΕΣ ΤΜΗΜΑΤΟΣ ΑΘΛΗΤΙΚΩΝ ΚΑΙ 

ΨΥΧΑΓΩΓΙΚΟ - ΠΟΛΙΤΙΣΤΙΚΩΝ ΕΚΔΗΛΩΣΕΩΝ 

Οι αρμοδιότητες του τμήματος αθλητικών και ψυχαγωγικό 
- πολιτιστικών εκδηλώσεων είναι οι παρακάτω: 

1. Επιβλέπει και κατευθύνει τους αθλούμενους για σωστή, 
υγιεινή και ψυχαγωγική άθληση. 

2. Εισηγείται πρόσφορα μέτρα και προγράμματα που συμ¬ 
βάλλουν την καλλιέργεια του αθλητικού πνεύματος και την 
ευγενή άμιλλα. 

3. Εκπονεί και υλοποιεί με έγκριση του Δ.Σ. προγράμματα 
που έχουν σκοπό τη βελτίωση της αθλητικής αγωγής, φυσι¬ 
κής κατάστασης, υγείας και ψυχαγωγίας των αθλουμένων. 

4. Έχει την ευθύνη λειτουργίας των σχολών εκμάθησης 
διάφορων αθλημάτων (κολύμβηση, τέννις, ποδόσφαιρο, κα¬ 
λαθόσφαιρα, κλπ) δηλαδή ακαδημίες, αλλά και όλωντων μα¬ 
ζικών προγραμμάτων άθλησης. 

5. Μεριμνά και εισηγείται στο Δ.Σ. τα κατάλληλα μέτρα για 
την άθληση προβληματικών ατόμων. 

6. Οργανώνει Σεμινάρια επιμόρφωσης αθλούμενων και 
προπονητών. 

7. Μεριμνά για την αξιοποίηση και κατάλληλη διάθεση των 
αθλητικών εγκαταστάσεων και του υλικού. 

8. Ευθύνεται για την εκπόνηση Κανονισμών Διεξαγωγής 
των διαφόρων αθλημάτων της αρμοδιότητάς του. 

9. Εισηγείται στη Δ/νση για θέματα που αφορούν στο ειδι¬ 
κευμένο προσωπικό (προπονητές), τις αθλητικές εγκαταστά¬ 
σεις και το αθλητικό υλικό (καταλληλότητα, επάρκεια, κλπ.). 

10. Συνεργάζεται με τα άλλα τμή ματα το υ ΑΘΛΗΤΙΚΟΥ ΚΕ¬ 
ΝΤΡΟΥ αλλά και του ΔΗΜΟΥ γενικότερα για την οργάνωση 
και διεξαγωγή αγώνων και μαζικών εκδηλώσεων. 

11. Μεριμνά για την έκδοση και διάθεση ενημερωτικών 
φυλλαδίων σχετικά με την άθληση και την αθλητική αγωγή. 


12. Μεριμνά για την αποφυγή ατυχημάτων κατά την άθλη¬ 
ση στους χώρους άθλησηςτου ΑΘΛΗΤΙΚΟΥ ΚΕΝΤΡΟΥ. 

13. Ευθύνεται για τη διάθεση και χρησιμοποίηση των αθλη¬ 
τικών εγκαταστάσεων σύμφωνα με τη φιλοσοφία ανάπτυξης 
του Μαζικού Λαϊκού Αθλητισμού. 

14. Λειτουργεί βιβλιοθήκη για θέματα Νέας Γενιάς και 
Αθλητισμού. 

15. Συντονίζει τη χρήση των εγκαταστάσεων" παιδικής χα¬ 
ράς ", ώστε να εξυπηρετούν την εφαρμογή προγραμμάτων 
πολιτιστικής-κοινωνικής ή και κυκλοφορικής αγωγής των 
παιδιών. 

16. Διοργανώνει εκθέσεις με θέματα Νέας Γενιάς και Αθλη¬ 
τισμού. 

17. Διοργανώνει επιμορφωτικά σεμινάρια και διαλέξεις για 
θέματα Νέας Γ ενιάς και Αθλητισμού και εξοπλίζεται με κα¬ 
τάλληλο μηχανολογικό εξοπλισμό (κινηματογραφικές μηχα¬ 
νές σλάιτς, μεταφραστικά μηχανήματα, βίντεο, κλπ.) για την 
καλύτερη διοργάνωση τέτοιων εκδηλώσεων. 

18. Διοργανώνει κορυφαίες κοινωνικές ή πολιτιστικές εκ¬ 
δηλώσεις με την παραχώρηση των χώρων του ΑΘΛΗΤΙΚΟΥ 
ΚΕΝΤΡΟΥ σε μαζικούς φορείς (πολιτικές νεολαίες, σωμα¬ 
τεία, συλλόγους, κλπ.), κατόπιν απόφασης του Δ.Σ. του Νο¬ 
μικού Προσώπου. Ειδικά για την παραχώρηση των χώρων 
άθλησης σε εκδηλώσεις κομμάτων ή παρατάξεων απαιτείται 
άδεια του Δημοτικού συμβουλίου. 

ΑΡΘΡΟ 11ο 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ 

Οι αρμοδιότητες του τμήματος Διοικητικών και Οικονομι¬ 
κών υπηρεσιών είναι οι παρακάτω: 

1. Χειρίζεται τα θέματα που έχουν σχέση με τους εργαζό¬ 
μενους στο ΑΘΛΗΤΙΚΟ ΚΕΝΤΡΟ, σ’ όλους τους χώρους αρ¬ 
μοδιότητάς του. 

2. Τηρεί ενημερωμένους μ' όλα τα απαραίτητα στοιχεία 
τους Υπηρεσιακούς Ατομικούς Φακέλους των εργαζομένων 
στο αρχείο του Νομικού Προσώπου. 

3. Χορηγεί ζητούμενα πιστοποιητικά σε άτομα που έχουν 
σχέση με το ΑΘΛΗΤΙΚΟ ΚΕΝΤΡΟ. 

4. Ευθύνεται για την έγκαιρη και σωστή εφαρμογή της ερ¬ 
γατικής Νομοθεσίας σ’ ότι αφορά τους εργαζόμενους στο 
ΑΘΛΗΤΙΚΟ ΚΕΝΤΡΟ, εισηγούμενο ανάλογα στο Δ.Σ. μέσω 
του Δ/ντή. 

5. Ελέγχει τις κάρτες παρουσίας των εργαζομένων και ενη¬ 
μερώνει αμέσως το Δ/ντή για κάθε απουσία και ανωμαλία. 

6. Μεριμνά για την έγκαιρη σύνταξη και αναμόρφωση του 
ετήσιου Προϋπολογισμού σύμφωνα με τις εντολές του 
Δ.Σ.Δ.Η.Α. και των παγίων σχετικών διατάξεων της ΠΕΡΙΦΕ¬ 
ΡΕΙΑΣ ΑΘΗΝΩΝ συνοδεύοντάς τον με πλήρη αιτιολογημένη 
έκθεση. 

7. Παρακολουθεί την κίνηση των εσόδων-εξόδων του 
ΑΘΛΗΤΙΚΟΥ ΚΕΝΤΡΟΥ και της ΕΠΙΧΕΙΡΗΣΗΣ του κατά το¬ 
μέα δραστηριότητας και ενημερώνει έγκαιρα τις ενδιαφερό¬ 
μενος υπηρεσίες και το Δ.Σ. 

8. Παρακολουθεί τη χρηματοδότηση από τη Γ.Γ.Α. καιπρο- 
βαίνει στις απαιτούμενες ενέργειες. 

9. Μεριμνά για την έγκαιρη σύνταξη και υποβολή του Ετή¬ 
σιου Απολογισμού. 

10. Προσδιορίζει τις τακτικές ανάγκες του ΑΘΛΗΤΙ ΚΟΥ ΚΕ¬ 
ΝΤΡΟΥ σε ετήσια βάση και προβαίνει στην προμήθεια διά¬ 
φορων υλικών. 

11. Διενεργεί διαγωνισμούς για μισθώσεις, εκμισθώσεις, 
προμήθειες που αφορούν το ΑΘΛΗΤΙΚΟ ΚΕΝΤΡΟ (χώροι 
άθλησης κλπ.) σύμφωνα με τις ισχύουσες διατάξεις. 

12. Μεριμνά για τη σύνταξη και προώθηση διάφορων 
ενταλμάτων για έγκριση. 

13. Μεριμνά για την είσπραξη διάφορων πόρων του, από 
προσφορά υπηρεσιών και αθλητικών προγραμμάτων προς 
τους αθλουμένους. 

14. Μεριμνά για τη μισθοδοσία και λοιπές παροχές στους 
εργαζόμενους. 

15. Μεριμνά για τις πληρωμές διαφόρων προμηθειών, έρ¬ 
γων, κλπ. ως και διαφόρων τελών, φόρων, χαρτοσήμων, 
Ι.Κ.Α. ΤΥΔΚΥ σύμφωνα με τις ισχύουσες διατάξεις. 

16. Παραλαμβάνει και φυλάσσει το υλικό που προορίζεται 
για το ΑΘΛΗΤΙΚΟ ΚΕΝΤΡΟ, τα ΣΧΟΛΕΙΑ, ΣΥΛΛΟΓΟΥΣ, ή άλ¬ 
λους αθλητικούς φορείς, κλπ. 

17. Μεριμνά για τη διανομή του υλικού σύμφωνα με τον 
προορισμό του, στις μερικές διαχειρίσεις. 

18. Προβαίνει σε καταδίκη και εκποίηση του άχρηστου υλι¬ 
κού. 

19. Τηρεί τα απαιτούμενα χρεωστικά βιβλία κλπ, σύμφωνα 
με τις διατάξεις" περί λογιστικού Ν.Π.Δ.Δ.". 

20. Συνεργάζεται με τα άλλα τμήματα για θέματα συναρ- 
μοδιότητας. 

21. Μεριμνά δια τη συλλογή διαφόρων στοιχείων, με βάση 
έντυπα που θα εκπονούνται από τη Γ.Γ.Α. και τις υπηρεσίες 
της Νέας Γενιάς, τις διάφορες υπηρεσίες του Υπουργείου 
Εσωτερικών, των Φορέων Τοπικής Αυτοδιοίκησης που χρη¬ 
σιμοποιούνται για την εξαγωγή χρησίμων στατιστικών συ¬ 
μπερασμάτων. 

22. Μεριμνά για τον εξοπλισμό με απαιτούμενα και κατάλληλα 
μέσα των χώρων άθλησης του Αθλητικού Κέντρου για την άμε¬ 
ση παροχή υγειονομικής περίθαλψης στους ευρισκόμενους 
στουςχώρουςτου μετηνπαρουσίαυγειονομικού υπευθύνου σε 
περίπτωση ατυχήματος ή υγειονομικού επεισοδίου και εξασφα¬ 
λίζει τα μέσα και τις διαδικασίες για άμεση μεταφορά σε ανάλο¬ 
γο Νοσοκομείο όσων έχουν ανάγκη και την καταλληλότητα και 
συνεχή ετοιμότητα του υγειονομικού προσωπικού. 

ΑΡΘΡΟ 12ο 

ΑΡΜΟΔΙΟΤΗΤΕΣ ΤΜΗΜΑΤΟΣ ΤΕΧΝΙΚΩΝ ΥΠΗΡΕΣΙΩΝ 

Οι Αρμοδιότητες του τμήματος Τεχνικών υπηρεσιών είναι 
οι παρακάτω: 

1. Μεριμνά για την περιοδική επιθεώρηση, τον προγραμματι¬ 
σμό και την εκτέλεση των απαιτούμενων επισκευών και τη συ¬ 
ντήρηση των εγκαταστάσεων, του υλικού και του πράσινου. 

2. Εκπονεί τη μελέτη και τα σχέδια για την εκτέλεση συντή¬ 
ρησης ή κατασκευής τις απαιτούμενες δαπάνες και εισηγεί- 
ται σχετικά στο Δ.Σ. 

3. Ευθύνεται για την εκτέλεση της συντήρησης ή κατα¬ 
σκευής απολογιστικά ή από εργολάβο Δημοσίων Έργων ή 
Εμπειροτεχνών, όπως προβλέπεται από τις σχετικές διατά¬ 
ξεις για τα δημόσια έργα. 

4. Επιβλέπει τις εργασίες και ενεργεί σαν Διευθύνουσα 
Υπηρεσία, σύμφωνα με τις διατάξεις που ισχύουν για τα δη¬ 
μόσια έργα. 

5. Μεριμνά για την περιοδική επιθεώρηση, συντήρηση και 
επισκευή του υλικού και μέσων εξοπλισμού των χώρων του 
ΑΘΛΗΤΙΚΟΥ ΚΕΝΤΡΟΥ. 

6. Τηρεί ενημερωτικά μητρώα για όλες τις εγκαταστάσεις 
και το υλικό. 

7. Προσδιορίζει τα απαιτούμενα αποθέματα σε υλικά και 
ανταλλακτικά και εισηγείται σχετικά για την προμήθειά τους 
σε ετήσια βάση. 

8. Μεριμνά για τον προσδιορισμό των αναγκών σε εργατο- 
τεχνικό προσωπικό και εισηγείται σχετικά στη Δ/νση. 

9. Μεριμνά για την αναζήτηση των απαιτούμενων στατιστι¬ 


κών στοιχείων για ότι αφορά τη συντήρηση των εγκαταστά¬ 
σεων και του υλικού. 

10. Συνεργάζεται με τα άλλα τμήματα για θέματα συναρ- 
μοδιότητας. 

ΑΡΘΡΟ 13ο 

Τα τυπικά και ουσιαστικά προσόντα που απαιτούνται κατά 
κατηγορία, κλάδο ειδικότητα καθορίζονται σύμφωνα με τις 
διατάξεις του Νόμου 1188/81, όπως αυτός έχει συμπληρωθεί 
και τροποποιηθεί μέχρι σήμερα. 

1. Τα καθήκοντα, μεταβολές κλπ. των μονίμων υπαλλήλων 
διέπονται από τις διατάξεις των Νόμων 1188/81 και 1586/86 
«περί καταστάσεως προσωπικού Ο.Τ.Α.». 

2. Γιατην υπηρεσιακή κατάσταση του προσωπικού, που ερ¬ 
γάζεται στο Νομικό Πρόσωπο με σύμβαση εργασίας ιδιωτι¬ 
κού δικαίου αορίστου χρόνου θα έχουν εφαρμογή οι σχετι¬ 
κές διατάξεις του Νόμου 1188/81. 

Ως Προϊστάμενος του Τμήματος επιλέγεται (α) στο τμήμα 
Αθλητικών Ψυχαγωγικών και Πολιτιστικών Εκδηλώσεων θέ¬ 
ση μία (1), από τους κλάδους Π. Ε 11, Π.Ε. 15 ο οποίος θα ανα- 
λάβειτο Τεχνικό Πρόγραμμα Άθλησης καιθαπροΐσταταιτων 
Κ.Φ.Α. (β) στο τμήμα διοικητικών και οικονομικών υπηρεσιών 
θέση μία (1) από τους κλάδους Π.Ε. 1. Τ.Ε 17,ο οποίος θαανα- 
λάβει την διεύθυνση του λογιστηρίου και την Π.Ε. 1 και την 
Δ.Ε. 1 την οργάνωση της οικονομικής πολιτικής του Αθλητι¬ 
κού Κέντρου (γ) στο τμήμα Τεχνικών Υπηρεσιών μία θέση (1) 
από τους κλάδους Δ.Ε. 24, Δ.Ε. 30 με τεχνικές γνώσεις των 
γενικοτέρων καταστάσεων του Α.Κ. (δ) στη Γραμματεία Επι¬ 
τροπής Διοίκησης θέση μία (1) ο οποίος θα οργανώσει το 
γραφείο Διοίκησης και την παρακολούθηση για την υλοποίη¬ 
ση των αποφάσεων της Διοίκησης. 

Τον Προϊστάμενο που απουσιάζει αναπληρώνει στα καθή- 
κοντάτου ο Προϊστάμενος της αμέσως υποκείμενης οργανι¬ 
κής μονάδας. 

Ο Προϊστάμενος του τμήματος έχει την ευθύνη για την κα¬ 
λή λειτουργία των γραφείων από τα οποία αποτελείται το 
τμήμα. Συντονίζει και κατευθύνει τη δουλειά τους, συνεργα- 
ζόμενος με τους υπεύθυνους των αντίστοιχων γραφείων για 
την προώθηση των θεμάτων τους. 

ΑΡΘΡΟ 14ο 

1. Το προσωπικό που υπηρετεί στο ΑΘΛΗΤΙΚΟ ΚΕΝΤΡΟ κα¬ 
τά τη δημοσίευση του παρόντος Οργανισμού, εντάσσεται 
εφ' άπαξ, ανάλογα με τα προσόντα του, την ειδικότητά του 
και τον χρόνο ευδόκιμου υπηρεσίας του, στις από τον παρό¬ 
ντα Οργανισμό προβλεπόμενες θέσεις μετά από απόφαση 
του Δ.Σ. του ΑΘΛΗΤΙΚΟΥ ΚΕΝΤΡΟΥ Ν.Π.Δ.Δ. και έγκριση της 
ΔΗΜΟΤΙΚΟΥ ΣΥΜΒΟΥΛΟΥ. 

2. Οι κατά τη δημοσίευση του παρόντος Οργανισμού υπη- 
ρετούντες στις υπό αυτού προβλεπόμενες θέσεις, θεωρού¬ 
νται ότι κατέχουν τα τυπικά προσόντα της θέσης στην οποία 
υπηρετούν, όπως οι ΠΕ11 Καθηγητές Φυσικής Αγωγής. 

3. Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Από τις διατάξεις αυτής της απόφασης προκαλείται δαπά¬ 
νη σε βάρος του προϋπολογισμού του Αθλητικού Κέντρου 
Δήμου Ηρακλείου έτους 2001 ύψους 25.000.000 δρχ. και θα 
βαρύνει τον Κ.Α. 05/112.1. 

Η παρούσα να δημοσιευθεί στην Εφημερίδα της Κυβερνή¬ 
σεως. 

Αθήνα, 19 Ιανουάριου 2001 

Με εντολή του Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 08/Δ.Τ.Α./6 (2) 

Σύσταση Νομικού Προσώπου στο Δήμο Παλλήνης Αττικής με 
την επωνυμία «ΚΕΝΤΡΟ ΠΡΟΣΧΟΛΙΚΗΣ ΑΓΩΓΗΣ ΔΗΜΟΥ 
ΠΑΛΛΗΝΗΣ ΑΤΤΙΚΗΣ», προερχόμενου έκτης συγχωνεύ- 
σεως του «Δημοτικού Βρεφονηπιακού Σταθμού Παλλή¬ 
νης» και του «Δημοτικού Παιδικού Σταθμού Παλλήνης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξειςτου άρθρου 203του Π.Δ. 410/95. 

2) Τις ρυθμίσεις του άρθρου 29 Α'του Ν. 1558/85 που προ¬ 
στέθηκε με το άρθρο 27 του Ν. 2081/92 σχετικά με την υπο¬ 
χρέωση αναγραφής «κάλυψη δαπάνης» που συνεπάγεται η 
έκδοση κάθε κανονιστικής διάταξης. 

3) Την αρ. 08/ΔΤΑ/οικ.2509/10.10.97 απόφαση του Γενικού 
Γραμματέα Περιφέρειας Αττικής για μεταβίβαση εξουσίας 
υπογραφής εγγράφων «Μ Ε ΕΝΤΟΛΗ ΓΕΝ IΚΟΥ ΓΡΑΜ ΜΑΤΕΑ 
ΠΕΡΙΦΕΡΕΙΑΣ» στον Προϊστάμενο της Διεύθυνσης Τοπικής 
Αυτοδιοίκησης και Διοίκησης Ανατολικής Αττικής. 

4) Την αριθμ. 191/2000 απόφαση του Δημοτικού Συμβουλί¬ 
ου του Δήμου Παλλήνης, αποφασίζουμε: 

Συστήνουμε Νομικό Πρόσωπο με την επωνυμία «ΚΕΝΤΡΟ 
ΠΡΟΣΧΟΛΙΚΗΣ ΑΓΩΓΗΣ ΔΗΜΟΥ ΠΑΛΛΗΝΗΣ» στο Δήμο 
Παλλήνης του Νομού Αττικής, προερχόμενο εκ της συγχω- 
νεύσεως του «Δημοτικού Βρεφονηπιακού Σταθμού Παλλή¬ 
νης» και του «Δημοτικού Παιδικού Σταθμού Παλλήνης» που ο 
οργανισμός του έχει ως εξής: 

1. Σύσταση - Επωνυμία 

Συστήνουμε στο Δήμο Παλλήνης Αττικής ίδιο Νομικό Πρό¬ 
σωπο με το όνομα «ΚΕΝΤΡΟ ΠΡΟΣΧΟΛΙΚΗΣ ΑΓΩΓΗΣ ΔΗ¬ 
ΜΟΥ ΠΑΛΛΗΝΗΣ ΑΤΤΙΚΗΣ», προερχόμενου εκ της συγχω- 
νεύσεως του «Δημοτικού Βρεφονηπιακού Σταθμού Παλλή¬ 
νης» και του «Δημοτικού Παιδικού Σταθμού Παλλήνης. 

2. Σκοπός-Έδρα 

Σκοπός του Νομικού Προσώπου είναι: 

Η καθημερινή φύλαξη, φροντίδα, διαπαιδαγώγηση, ψυχα¬ 
γωγία και ημερήσια των νηπίων και βρεφών, των εργαζομέ¬ 
νων μητέρων ή μητέρων με άλλα κοινωνικά προβλήματα του 
Δήμου Παλλήνης καθώς και πολύπλευρη νοητική, συναισθη¬ 
ματική, κοινωνική, ψυχοσωματική ανάπτυξη των παιδιών και 
την προπαρασκευή τους για την φυσική τους μετάβαση από 
την οικογενειακή τους ζωή στο σχολικό περιβάλλον. 

Έδρα είναι: 

Ο Ενιαίος φορέας μετο όνομα:« ΚΕΝΤΡΟ ΠΡΟΣΧΟΛΙΚΗΣ ΑΓΩ¬ 
ΓΗΣ ΔΗΜΟΥ ΠΑΛΛΗΝΗΣ», έχει έδρα του τον Δήμο Παλλήνης. 

3. Πόροι του Νομικού Προσώπου είναι; 

α) Η ετήσια επιχορήγηση από την Περιφερειακή Διοίκηση 
μέσω των Νομαρχιακών Αυτοδιοικήσεων για την κάλυψη των 
αναγκών λειτουργίας, την συντήρηση των εγκαταστάσεών 
του και την μισθοδοσία των Κ.Π.Σ. που θα μεταταχθεί σε αυ¬ 
τό μέχρι την έξοδό του από την υπηρεσία βάσει των διατάξε- 
ωντηςπαρ. 8του άρθρου 9του Ν. 2503/97 (ΦΕΚ 107/30.5.97 
τ.Α’) και σύμφωνα με τους όρους της προγραμματικής σύμ¬ 
βασης που υπογράφεται μεταξύ του Υπουργείου Υγείας και 
Πρόνοιας του Δήμου Παλλήνης και της Περιφέρειας. 

β) Η έκτακτη επιχορήγηση του Δήμου Παλλήνης ή άλλων 
φορέωντου Δημοσίου, γ) Επιχορηγήσεις και κάθε είδους πα¬ 
ροχή από το κράτος ή από οποιονδήποτε άλλον οργανισμό, 
νομικό ή φυσικό πρόσωπο, είτε απ’ ευθείας προς το Νομικό 
Πρόσωπο είτε προς το Δήμο Παλλήνης προς λογαριασμό 
του. 

δ) Κάθε είδους προσφορές, δωρεές κληρονομιές και κληρο¬ 
δοσίες. ε) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. στ) Πρόσοδοι από την περιουσία του. 


Το Νομικό Πρόσωπο εκπροσωπείται στα δικαστήρια και σε κά¬ 
θε δημόσια Αρχή από τον Πρόεδρο του Διοικητικού Συμβουλίου 
και όταν αυτός απουσιάζει ή κωλύεται από τον Αντιπρόεδρο. 

4. Περιουσία του Νομικού προσώπου είναι; 

Η αναγραφόμενη στα βιβλία του Κρατικού Βρεφονηπιακού 
Σταθμού και του Κρατικού Παιδικού Σταθμού Παλλήνης. 

α) Ακίνητη Περιουσία, β) Κινητή Περιούσια, γ) Αναλώσιμα 
Υλικά σύμφωνα μετά άρθρα 28 και 30 της απόφασης Γ2Α/οικ. 
4108/86 ( ΦΕΚ 546/86 ΤΒ ) και κάθε άλλη περιουσία κινητή ή 
ακίνητη που τυχόν αφιερώνεται. 

5. Διοίκηση 

Το συνιστώμενο Νομικό Πρόσωπο διοικείται από επταμελές 
(7) Διοικητικό Συμβούλιο αποτελούμενο από τους: 

α) Εκάστοτε Δήμαρχο ως Πρόεδρο ή άλλο αιρετό μέλος ή 
μη, που θα ορίζεται από αυτόν. 

β) Δύο (2) Δημοτικούς Συμβούλους με τους αναπληρωτέςτους. 

γ) Δύο (2 ) εκπροσώπους γονέων, ένα γονέα από το Βρε¬ 
φονηπιακό Σταθμό και ένα γονέα από τον Παιδικό Σταθμό με 
τους αναπληρωτές τους. 

δ) Δύο ( 2 ) εκπροσώπους των εργαζομένων, στα δύο πα¬ 
ραρτήματα του ενιαίου φορέα με τους αναπληρωτές τους. 

Τα μέλη του Διοικητικού Συμβουλίου με τους αναπληρωτές 
τους, ορίζονται με απόφαση του Δημοτικού Συμβουλίου. 

Το Διοικητικό Συμβούλιο εκλέγει έναν εκ’ των μελώντου ως 
Αντιπρόεδρο. 

Η θητεία Διοικητικού Συμβουλίου ακολουθεί τη θητεία του 
Προεδρείου του Δημοτικού Συμβουλίου, εκτός εάν διαφορε¬ 
τικά ορίσει το Δημοτικό Συμβούλιο. 

Το Νομικό Πρόσωπο εκπροσωπείται ενώπιον των Δικαστη¬ 
ρίων και πάσης φύσεως αρχής από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο. 

6. Το Νομικό Πρόσωπο εκπροσωπείται στα Δικαστήρια και σε 
κάθε Δημόσια Αρχή από τον Πρόεδρο του Διοικητικού Συμβου¬ 
λίου και όταν είναι απών ή κωλύεται από τον Αντιπρόεδρο αυτού. 

7. Κάλυψη Δαπάνης 

Από τις διατάξεις της απόφασης αυτής δεν προκαλείται δα¬ 
πάνη σε βάρος του Προϋπολογισμού του Δήμου Παλλήνης. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Παλλήνη, 19 Ιανουάριου 2001 
Με εντολή Γενικού Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 
-Φ- 

Αριθ. 343 (3) 

Σύσταση στο Δήμο Αγρίνιου Δημοτικής Επιχείρησης με την 
επωνυμία «Δημοτική Επιχείρηση Ίδρυσης και Εκμετάλ¬ 
λευσης Δημοσίας Χρήσης Σταθμού Αυτοκινήτων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277 έως 284,291 και 304 του 
Π.Δ/τος 410/95. 

2. Τις διατάξεις του άρθρου 11 παρ. 22, 23 και 24 του Ν. 
2503/97. 

3. Την αριθ. 364/2000 απόφαση του Δημοτικού Συμβουλίου 
Δήμου Αγρίνιου περί σύστασης Δημοτικής Επιχείρησης με 
την επωνυμία «Δημοτική Επιχείρηση Ίδρυσης και Εκμετάλ¬ 
λευσης Δημόσιας Χρήσης Σταθμού Αυτοκινήτων». 

4. Την σχετική οικονομοτεχνική μελέτη της εν λόγω Δημο¬ 
τικής Επιχείρησης , ως επίσης και την από 15.11.2000 έκθε¬ 
ση αξιολόγησης αυτής από την αρμόδια Δ/νση της Περιφέ¬ 
ρειας Δυτικής Ελλάδας από την οποία προκύπτει ότι αυτή εί¬ 
ναι σκόπιμη και οικονομικά βιώσιμη. 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

5. Την αριθ. (Οικ.) 241ΓΓ/18.8.98 απόφαση του Γενικού 
Γραμματέα Περιφέρειας Δυτικής Ελλάδας περί «μεταβίβα¬ 
σης αρμοδιοτήτων και παροχή εξουσιοδότησης υπογραφής 
αποφάσεων», αποφασίζουμε: 

Εγκρίνεται η αριθ. 364/2000 απόφαση του Δημοτικού Συμ¬ 
βουλίου Δήμου Αγρίνιου -Ν. Αιτωλ/νίας που αφορά την σύ¬ 
σταση στο Δήμο Αγρίνιου, Δημοτικής Επιχείρησης με την 
επωνυμία «Δημοτική Επιχείρηση Ίδρυσης και Εκμετάλλευ¬ 
σης Δημόσιας Χρήσης Σταθμού Αυτοκινήτων», που ο οργα¬ 
νισμός του έχει ως εξής: 

ΑΡΘΡΟ Ιο 

Συστήνεται αμιγής Δημοτική Επιχείρηση με την επωνυμία 
«Δημοτική Επιχείρηση Ίδρυσης και Εκμετάλλευσης Δημό¬ 
σιας Χρήσης Σταθμού Αυτοκινήτων» με διακριτικό τίτλο ΔΗ¬ 
ΜΟΤΙΚΗ ΕΠΙΧΕΙΡΗΣΗ ΣΤΑΘΜΕΥΣΗΣ» ως ίδιο Νομικό Πρό¬ 
σωπο Ιδιωτικού Δικαίου που διέπεται από τις διατάξεις των 
άρθρων 277 έως 287, 291 και 304 του Π.Δ. 410/95 όπως τρο¬ 
ποποιήθηκε από το Ν.2508/97. 

ΑΡΘΡΟ 2ο 

Σκοπός της επιχείρησης είναι η κατασκευή τριώροφου 
υπογείου χώρου στάθμευσης αυτ/των υπό τον κοινόχρηστο 
χώρο στο Ο.Τ. 62 (Πλατεία Δημάδη), ιδιοκτησίας Δήμου 
Αγρίνιου και περιβάλλεται από τις οδούς Κοραή, Σκαλτσοδή- 
μου και Λουριώτη και η εκμετάλλευση, οργάνωση και διαχεί¬ 
ριση της επιχείρησης αυτής, ώστε να καλυφθούν οι μεγάλες 
ανάγκες χώρων στάθμευσης στην περιοχή αυτή της πόλης, 
που είναι το εμπορικό της κέντρο. 

Ο παραπάνω σκοπός στα πλαίσια της περαιτέρω οικονομι¬ 
κής δραστηριοποίησης ενισχύεται και από τις παρακάτω 
δραστηριότητες: 

1) Την κατασκευή και εκμετάλλευση άλλων παρόμοιων χώ¬ 
ρων υπέργειων ή υπόγειων στάθμευσης αυτοκινήτων. 

2) Κάθε άλλη εργασία που έχει συνάφεια με το βασικό σκο¬ 
πό όπως πλυντήρια - λιπαντήρια, πρατήρια υγρών καυσίμων 
κλπ. 

ΑΡΘΡΟ 3ο 

Η Επιχείρηση διοικείται από πενταμελές Διοικητικό Συμ¬ 
βούλιο. 

Το Διοικητικό Συμβούλιο αποτελείται από τρεις (3) αιρε¬ 
τούς εκπροσώπους καθώς και δύο (2) δημότες. 

Πρόεδρος του Διοικητικού Συμβουλίου ορίζεται θχ οίίίοίο ο 
εκάστοτε Δήμαρχος Αγρίνιου, ή όποιο άλλο αιρετό πρόσωπο 
ορισθεί από αυτόν. 

Οι άλλοι δύο αιρετοί εκπρόσωποι είναι δημοτικοί σύμβου¬ 
λοι, από τους οποίους ο ένας προέρχεται από τη μειοψηφία. 

Ένας από τους δύο Δημοτικούς Συμβούλους ορίζεται ως 
Αντιπρόεδρος. Από τους δύο δημότες - μέλη του Διοικητικού 
Συμβουλίου, ο ένας θα έχει πείρα και γνώσεις σχετικές με το 
αντικείμενο της Δημοτικής Επιχείρησης και ο δεύτερος θα εί¬ 
ναι εκπρόσωπος των παραγωγικών τάξεων και φορέων της 
πόλης. 

Σε περίπτωση που η επιχείρηση απασχολεί παραπάνω από 
είκοσι (20) εργαζόμενους, ένας από τους δημότες που είναι 
μέλος του Διοικητικού Συμβουλίου αντικαθίσταται από τον 
εκπρόσωπο των εργαζομένων στη Δημοτική Επιχείρηση, ο 
οποίος εκλέγεται από τη Γενική τους Συνέλευση (χωρίς αλ¬ 
λαγή της συστατικής πράξης). 

Όλα τα μέλη του Διοικητικού Συμβουλίου, όπως επίσης και 
οι ισάριθμοι αναπληρωτές τους ορίζονται από το Δημοτικό 
Συμβούλιο Αγρίνιου, πλην του Προέδρου του Διοικητικού 
Συμβουλίου, που κατά τα παραπάνω ορίζεται ο εκάστοτε Δή¬ 


μαρχος (καιπληντου εκπροσώπου των εργαζομένωνπου κα¬ 
τά τα παραπάνω εκλέγεται από τη Γενική τους Συνέλευση, 
στην περίπτωση που η επιχείρηση απασχολεί περισσότε¬ 
ρους από είκοσι (20) εργαζόμενους. 

Αντικατάσταση μέλους του Διοικητικού Συμβουλίου γίνε¬ 
ται με απόφαση του Δημοτικού Συμβουλίου το οποίο το έχει 
ορίσει. 

Η θητεία του Διοικητικού Συμβουλίου ακολουθεί τη θητεία 
του Δημοτικού Συμβουλίου Αγρίνιου και σε κάθε περίπτωση 
λήγει το αργότερο τρεις (3) μήνες μετά την εγκατάσταση του 
νέου Δημοτικού Συμβουλίου. 

ΑΡΘΡΟ 4ο 

Η διάρκεια της Επιχείρησης είναι 50 χρόνια από τη δημοσί¬ 
ευση της απόφασης αυτής στην Εφημερίδατης Κυβέρνησης. 

ΑΡΘΡΟ 5ο 

Έδρα της Επιχείρησης είναι ο Δήμος Αγρίνιου. 

ΑΡΘΡΟ 6ο 

Ο Δήμος Αγρίνιου διαθέτει, εκχωρεί και αποδίδει στην Επι¬ 
χείρηση: 

1. Το ποσό των τριών εκατομμυρίων (3.000.000) δραχμών 
για κεφάλαιο κίνησης που θα καταβληθεί αμέσως μετά τη δη¬ 
μοσίευση του Καταστατικού στην Εφημερίδα της Κυβέρνη¬ 
σης, και θα βαρύνει ανάλογο ΚΑ. του προϋπολογισμού έτους 
2001, ύστερα από σχετική αναμόρφωση. 

2. Το ποσό των τριακοσίων εκατομμυρίων δραχμών 
(300.000.000) από έσοδα του προϋπολογισμού του Δήμου, 
το οποίο θα καταβάλλεται τμηματικά τα προσεχή έτη, όπως 
η πρόοδος των εργασιών θα απαιτεί και μόνο εφ’ όσον δεν εί¬ 
ναι δυνατή η εκταμίευση του παραπάνω ποσού από άλλους 
πόρους. 

3. Το ποσό κάθε επιχορήγησης κρατικών και λοιπών φορέ¬ 
ων που θα εκταμιεύονται προς το Δήμο γι’ αυτό το σκοπό. 

4. Το εγκεκριμένο από το πρωτόκολλο συνεργασίας μετα¬ 
ξύ Δήμου και ΥΠΕΧΩΔΕ ποσό των 351.000.000 δρχ. 

ΑΡΘΡΟ 7ο 

Για την εκπλήρωση του σκοπού της επιχείρησης και επει¬ 
δή η υπό σύσταση Δημοτική Επιχείρηση ασκεί δραστηριό¬ 
τητα , η οποία είναι κοινωφελής και προάγει τα τοπικά συμ¬ 
φέροντα, ο Δήμος Αγρίνιου παραχωρεί δωρεάν και για όσο 
χρόνο διαρκεί η επιχείρηση την χρήση οικοπέδου ιδιοκτη¬ 
σίας του, στο οποίο έχουν εκτελεστεί εργασίες εξυγίαν- 
σης-διασφάλισης και στήριξης του περιβάλλοντος χώρου 
ύψους 150.000.000 δρχ. (από το Πρωτόκολλο Συνεργα¬ 
σίας) που βρίσκεται στο Ο.Τ. 62 (Πλατεία Δημάδη) και πε¬ 
ριβάλλεται από τις οδούς Κοραή, Λουριώτη, Σκαλτσοδή- 
μου, και τη Δημοτική Αγορά (ακίνητο του Δήμου Αγρίνιου) 
για την κατασκευή,στον υπόγειο χώρο αυτού και συγκεκρι¬ 
μένα σε τρεις υπόγειους ορόφους, χώρο στάθμευσης αυ¬ 
τοκινήτων. 

ΑΡΘΡΟ 8ο 

Πόροι της Επιχείρησης είναι τα έσοδα από την άσκηση των 
δραστηριοτήτων της, όπως επίσης οι πρόσοδοι από την πε- 
ριουσίατης, δάνεια, κληρονομιές, εισφορές, δωρεές και λοι¬ 
πές επιχορηγήσεις, επιδοτήσεις απάτην Ευρωπαϊκή Ένωση, 
από φορείς του Ελληνικού Δημοσίου και το Δήμο Αγρίνιου, 
καθώς και από την αξιοποίηση της όποιας Δημοτικής Περι¬ 
ουσίας της παραχωρηθεί. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡΘΡΟ 9ο 

Η Επιχείρηση διαλύεται: 

1. Με απόφαση του Δημοτικού Συμβουλίου, με απόλυτη 
πλειοψηφία των μελών του και απόφαση του Γενικού Γραμ- 
ματέατης Περιφέρειας. 

2. Όταν λήξει χωρίς να παραταθεί η διάρκεια της Επιχείρη¬ 
σης. 

3. Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. Εκτός 
από την περίπτωση της πτώχευσης, η εκκαθάριση γίνεται από 
δύο εκκαθαριστές που ορίζονται από το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περιου¬ 
σία και πληρώνονται τα χρέη της Επιχείρησης. Το υπόλοιπο 
περιέρχεται στο Δήμο Αγρίνιου. 

ΑΡΘΡΟ 10ο 

Η συγκρότηση, η λειτουργία και οι αρμοδιότητες των οργά¬ 
νων διοίκησης, η οργάνωση, η λειτουργία, διαχείριση και επο- 
πτεία της Επιχείρησης διέπονται από τις σχετικές με τις δημο¬ 
τικές και κοινοτικές επιχειρήσεις διατάξεις του Π.Δ. 410/95,την 
με αριθ. 25027/2.4.1984 απόφαση του Υπουργού Εσωτερικών 
καιτους κανονισμούς λειτουργίας της επιχείρησης που αποτε¬ 
λούν μέρος της επισυναπτόμενης μελέτης σκοπιμότητας. 

ΑΡΘΡΟ 11ο 

ΑΚΡΟΤΕΛΕΥΤΙΑ ΔΙΑΤΑΞΗ - ΚΑΛΥΨΗ ΔΑΠΑΝΗΣ 

Με την απόφαση αυτή προκαλείται επιβάρυνση στον προ¬ 
ϋπολογισμό του 2001 και συγκεκριμένα στον Κ.Α. ΚΑ. 05/151- 
1α «Κατασκευή υπογείου χώρου στάθμευσης (γκαράζ)» (ως 
αναγράφεται στο άρθρο 6 της παρούσης). 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Μεσολόγγι, 11 Ιανουάριου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 


Αριθ. 16107 (4) 

Διορισμός μελών Διοικητικής Επιτροπής Στρατιωτικών Επι¬ 
τάξεων (ΔΕΣΕ) Ν. Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις 

α) Των άρθρων 32 και 33 του Ν. 4442/29, όπως τροπο¬ 
ποιήθηκε με τον Ν. 2278/40. 

β) Του Π.Δ. 115/84 (ΦΕΚ39/6.4.84τ. Α'). 

2. Την πάγια διαταγή 8-11 /1980/ΓΕΣ/Δ01 /3γ «περί των 
διοικητικών δικαστηρίων στρατιωτικών επιτάξεων». 

3. Την αριθμ. Φ.454.0/48/446980/Σ.338/31.7.84 διαταγή 
ΓΕΣ. 

4. Τα έγγραφα α) Φ.851/11/53623/Σ.6482/29.11.2000 
της ΜΕΡΥΠ και β) 934/3.11.2000 του Πρωτοδικείου Λα¬ 
μίας, αποφασίζουμε: 

Διορίζουμε μέλη της Διοικητικής Επιτροπής Στρατιωτι¬ 
κών Επιτάξεων ΔΕΣΕ Ν. Φθιώτιδας για το έτος 2001 τους 
παρακάτω: 

Α'ΤΑΚΤΙΚΑ ΜΕΛΗ 

1. Μελπομένη Χιώτου, Πρωτόδικη Πρωτοδικείου Λα¬ 
μίας, Πρόεδρο. 

2. Καλλιόπη Βενιού, Πρωτόδικη Πρωτοδικείου Λαμίας, 

3. Χρήστο Μίχα, Αν/χη (ΠΒ) της 63ΜΕ 

4. Γεώργιο Ζέρβα, Τ/χης (ΕΜ) της ΜΕΡΥΠ/40ΕΓ. 

5. Βασίλειο Τουρλάκη, Προϊστάμενο Δ.Ο.Υ. Λαμίας. 

ΑΝΑΠΛΗΡΩΜΑΤΙΚΑ ΜΕΛΗ 

1. Αναστασία Λόλα, Πρωτόδικη Πρωτοδικείου Λαμίας. 

2. Σοφία Πρύφη, Πρωτόδικη Πρωτοδικείου Λαμίας. 

3. Γεώργιο Γουδίρα, Αν/χης (ΜΧ) της ΜΕΡΥΠ/ΔΜΧ. 

4. Κων/νο Μαγγίνα, Λ/γός (ΥΠ) της 695 ΑΒΠ. 

5. Βασιλική Καραμήτρου, αναπληρώτρια Πρ/νου Δ.Ο.Υ. 
Λαμίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λαμία, 27 Δεκεμβρίου 2000 

Ο Γ ενικός Γ ραμματέας Περιφέρειας 
ΒΑΣ. ΕΞΑΡΧΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




